
ДО
ОБЩИНСКИ СЪВЕТ
БУРГАС


Д ОК Л АД Н А  З А П И С К А


ОТ ДИМИТЪР НИКОЛОВ - КМЕТ НА ОБЩИНА БУРГАС

ОТНОСНО: Избор на управител на „Хляб и хлебни изделия“ ЕООД, гр. Бургас


УВАЖАЕМИ ОБЩИНСКИ СЪВЕТНИЦИ,
Моля, на основание чл. 33, ал. 5 от Правилника за организацията и дейността на общинския съвет и взаимодействието му с общинската администрация на Община Бургас, да разгледате настоящата докладна записка на насроченото за 28.11.2017 г. заседание на Общински съвет – Бургас, поради факта, че в Община Бургас постъпи писмо, вх.№70-00-6510(1)/20.11.2017г., с искане за предсрочно прекратяване на Договор № 70-00-6510 /01.09.2017г., за възлагане управлението на „Хляб и хлебни изделия“ ЕООД.
Съгласно Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас, Общински съвет - Бургас, в качеството му на упражняващ правата на едноличния собственик на капитала, избира управителите на  общинските еднолични търговски дружества, определя възнаграждението им, правомощията и срока, за който те са делегирани.
Въз основа на решение на Общински съвет, прието по т.24 от дневния ред на проведено заседание на 29.08.2017г. (Протокол № 30) се сключи договор № 70-00-6510 /01.09.2017г. за възлагане управлението на „Хляб и хлебни изделия“ ЕООД, с г-н Валентин Вангелов, за срок от 6(шест) месеца.  Срокът на цитирания договор изтича на 01.03.2018г., но на 20.11.2017 г. в деловодството на Община Бургас постъпи писмо от г-н Вангелов, вх.№70-00-6510(1)/20.11.2017г., с искане за предсрочно прекратяване на горецитирания Договор за възлагане управлението на „Хляб и хлебни изделия“ ЕООД, на основание Раздел VІ, т.2, б.“а“, а именно: „по взаимно съгласие на страните“. Решението за прекратяване на цитирания договор е от компетенциите на Общински съвет-Бургас, по аргумент от разпоредбата на чл.21, ал.1, т.9 от ЗМСМА.
Освен това, за да се гарантира нормалното функциониране на дружеството, следва да бъде избран нов управител. В тази връзка, предлагам на Общински съвет-Бургас, да избере кандидата, класиран на второ място при проведената конкурсна процедура, по реда на Приложение №1 към  Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас -  Красимир Здравков Колев, като се допусне предварително изпълнение на решението, на основание чл. 60, ал. 1 от Административнопроцесуалния кодекс.
Предвид изложеното, на основание чл.21, ал.1, т.9 от Закона за местното самоуправление и местната администрация, чл. 137, ал.1, т.5 от Търговския закон, чл.12, ал.2, т.1 и чл.25 ал.1 и ал.2 от Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас и Раздел VІ, т.2, б. “а“  от договор № 70-00-6510/01.09.2017г. за възлагане управлението на „Хляб и хлебни изделия“ ЕООД, предлагам, Общински съвет-Бургас да вземе следните 

Р Е Ш Е Н И Я:

1. Дава съгласие да се ПРЕКРАТИ сключения договор за възлагане управлението на „Хляб и хлебни изделия“ ЕООД с г-н Валентин Вангелов с № 70-00-6510 /01.09.2017г., на основание Раздел VІ, т.2, б. “а“ от същия, считано от 28.11.2017 година.
2. [bookmark: _GoBack]ИЗБИРА Красимир Здравков Колев, с адрес: гр.Бургас, ж.к.***, за изпълняващ длъжността управител на „Хляб и хлебни изделия“ ЕООД, считано от 28.11.2017г., за срок от 6 месеца.
3. ОПРЕДЕЛЯ възнаграждение на изпълняващия длъжността управител, както следва: месечно възнаграждение в трикратен размер на средната брутна месечна заплата в дружеството, но не по-голям от размера на заплатата на Кмета на Община Бургас.
4. ВЪЗЛАГА на кмета на Община Бургас, да сключи договор за възлагане управлението на „Хляб и хлебни изделия“ ЕООД, за срока, определен в т.2.

5. На основание чл.60, ал.1 от Административно-процесуалния кодекс допуска предварително изпълнение на настоящото решение на Общински съвет-Бургас.
                           

С уважение,

ДИМИТЪР НИКОЛОВ
КМЕТ НА ОБЩИНА БУРГАС

